Basma

Basma on ohuesta metallilevystä valmistettu ikonissa olevien pyhien sädekehiä ja ikonin kehystä peittävä koriste. Se on valmistettu usein hopeasta, mutta myöhemmissä ikoneissa on saatettu käyttää myös messinkiä. Basma on aina koristettu ornamentein joko pakottamalla tai prässäämällä, ja se kiertää kehystä joko yhtenä kappaleena tai on valmistettu neljästä tai useammasta osasta, jotka, kuten sädekehät, on naulattu ikonilautaan.

Lähteet
Arkkimandriitta Arseni: Ortodoksinen sanasto, Otavan kirjapaino Oy 1999

Ikonit